AIE ร่วง 13% รับ XD วันแรก แจกปันผล 0.05 บ. – วอแรนต์ฟรี 5:1
AIE ร่วง 13% รับ XD วันแรก แจกปันผล 0.05 บ. – วอแรนต์ฟรี 5:1
12 เม.ย. 2564

ผู้สื่อข่าวรายงานว่า ราคาหุ้น บริษัท เอไอ เอนเนอร์จี จำกัด (มหาชน) หรือ AIE ณ เวลา 10.29 น. อยู่ที่ระดับ 2.02 บาท ลบ 0.30 บาท หรือ 12.93% สูงสุดที่ระดับ 2.10 บาท ต่ำสุดที่ระดับ 2 บาท ด้วยมูลค่าการซื้อขาย 154.32 ล้านบาท

ทั้งนี้ ราคาหุ้นปรับตัวลดลงวันนี้ หลังเป็นวันขึ้นเครื่องหมาย (XD) หรือวันที่ไม่ได้รับสิทธิปันผล โดยบริษัทจ่ายปันผลเป็นเงินสด 0.05 บาทต่อหุ้น 30 เม.ย. 2564
นอกจากนี้ บริษัทยังออกและเสนอขายใบสำคัญแสดงสิทธิที่จะซื้อหุ้นสามัญเพิ่มทุนของบริษัท ครั้งที่ 2 (AIE-W2) จำนวนไม่เกิน 1,046,458,386 หน่วย ให้แก่ผู้ถือหุ้นเดิมของบริษัทตามสัดส่วนการถือหุ้นในอัตราส่วน 5 หุ้นสามัญเดิม ต่อ 1 หน่วย ใบสำคัญแสดงสิทธิ โดยไม่คิดมูลค่า ในราคาใช้สิทธิใบสำคัญแสดสิทธิเท่ากับ 0.25 บาท ต่อหุ้น